Diari Oficial de la Generalitat Valenciana


Sumari del DOGV 4351, del 07-10-2002 (2002/10202)

ORDE de 9 de setembre de 2002, de la Conselleria de Cultura i Educació, per la qual s'autoritza l'obertura i funcionament d'un centre de nova creació d'ensenyaments musicals de grau mitjà denominat Asociación Musical Centro Profesional Alsina a València.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10104


Data del document
:   09-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 9 de setembre de 2002, de la Conselleria de Cultura i Educació, per la qual s'autoritza l'obertura i funcionament d'un centre de nova creació d'ensenyaments musicals de grau mitjà denominat Asociación Musical Centro Profesional Alsina a València. [2002/10071]
  
L'expedient ha sigut iniciat pel representant de l'entitat Asociación Musical Centro Profesional Alsina, en sol·licitud d'autorització d'un centre de nova creació d'ensenyaments musicals de grau mitjà.
  
Per Resolució de 14 de maig de 2002, de la Direcció General de Centres Docents s'aprovà la proposta d'instal·lacions i ús educatiu dels espais reflectits en la documentació tècnica presentada per a obtindre l'autorització com a centre professional de musica de grau mitjà, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del següent centre privat d'ensenyaments de música de grau mitjà:
  
Denominació genèrica: Centre privat professional de música
  
Denominació específica: Asociación Musical Centro Profesional Alsina
  
Titular: Asociación Musical Centro Profesional Alsina
  
Domicili: c/ Gregori Gea, 21
  
Localitat: València
  
Província: València
  
Codi: 59680731
  
Ensenyaments que s'autoritzen:
  
- Ensenyaments de música de grau mitjà de la nova ordenació educativa següents: Violí, Piano, Flauta Travessera, Acordió, Viola, Saxòfon, Violoncel, Trompeta, Guitarra, Clarinet, Contrabaix, Trompa, Oboé, Cant i Percussió.
  
Així mateix el centre haurà d'impartir els ensenyaments complementaris requerits al Decret 151/1993, de 17 d'agost (DOGV de 02.09.93), per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau mitjà: 180 llocs escolars
  
Segon
  
El centre tindrà plenes competències acadèmiques en totes les matèries corresponents al nou sistema educatiu autoritzades.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música núm. 2 de València, codi número 99676885.
  
Quart
  
La present autorització esdevindrà efectiva des de l'inici del curs acadèmic 2001/2002.
  
Quint
  
Qualsevol modificació dels térmens d'esta orde requerirà la preceptiva autorització de l'administració educativa.
  
DISPOSICIÓ ADDICIONAL
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la notificació o publicació, segons corresponga.
  
València, 9 de setembre de 2002
  
El conseller de Cultura i Educació